《秋日集海珠寺》
明代·刘克治

古刹何年据上游，扁舟乘兴竟淹留。千秋云物悬孤岛，万里乾坤到十洲。

水怪然犀光见底，天吴如蜃幻为楼。酒阑莫漫愁昏黑，明月先来掌上投。

作者简介：刘克治，号群玉。番禺人，从化籍。格子。明神宗万历间贡生。早工文赋，为督学郭子直、陈鸣华所称赏，后以明经选。有《述征草》、《五芝楼稿》、《绿绮堂稿》、《订初学记》、《许氏说文》。清雍正《从化县新志》卷三有传。